Document ID: 31995R2816

ΚΑΝΟΝΙΣΜΟΣ (ΕΚ) αριθ. 2816/95 ΤΟΥ ΣΥΜΒΟΥΛΙΟΥ της 30ής Νοεμβρίου 1995 για καθορισμό για την περίοδο 1996 των τιμών προσανατολισμού για τα προϊόντα αλιείας που απαριθμούνται στο παράρτημα Ι στοιχεία Α, Δ και Ε του κανονισμού (ΕΟΚ) αριθ. 3759/92
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3759/92 του Συμβουλίου της 17ης Δεκεμβρίου 1992 περί κοινής οργανώσεως της αγοράς στον τομέα των προϊόντων της αλιείας και της υδατοκαλλιέργειας (1), και ιδίως το άρθρο 9 παράγραφος 3,
την πρόταση της Επιτροπής,
Εκτιμώντας:
ότι στο άρθρο 9 παράγραφοι 1 και 2 του κανονισμού (ΕΟΚ) αριθ. 3759/92 προβλέπεται ότι, για καθένα από τα προϊόντα που απαριθμούνται στο παράρτημα Ι στοιχεία Α, Δ και Ε του εν λόγω κανονισμού, καθορίζεται τιμή προσανατολισμού τέτοια που να συμβάλλει στη σταθεροποίηση των τιμών αγοράς χωρίς ωστόσο να οδηγεί και στη δημιουργία πλεονασμάτων στην Κοινότητα 7 ότι η τιμή προσανατολισμού πρέπει επίσης να συμβάλλει στη στήριξη του εισοδήματος των παραγωγών, ενώ ταυτοχρόνως θα πρέπει να συνεκτιμώνται και τα συμφέροντα των καταναλωτών 7 ότι η τιμή προσανατολισμού καθορίζεται επί τη βάσει του μέσου όρου των τιμών, κατά την έννοια του άρθρου 9 παράγραφος 2 του εν λόγω κανονισμού, και με συνεκτίμηση των προοπτικών παραγωγής και ζήτησης 7 ότι, για την περίοδο 1996, η εφαρμογή των κριτηρίων αυτών οδηγεί, όσον αφορά ορισμένα προϊόντα, σε αύξηση και όσον αφορά άλλα προϊόντα σε διατήρηση ή μείωση σε σχέση με τις τιμές της τρέχουσας περιόδου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι τιμές προσανατολισμού της αλιευτικής περιόδου από την 1η Ιανουαρίου έως τις 31 Δεκεμβρίου 1996 για τα προϊόντα που απαριθμούνται στο παράρτημα Ι στοιχεία Α, Δ και Ε του κανονισμού (ΕΟΚ) αριθ. 3759/92 και για τις εμπορικές κατηγορίες στις οποίες αυτά αναφέρονται, εμφαίνονται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Ιανουαρίου 1996.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Νοεμβρίου 1995.

Labels: 2
3
6